
DISPUTATIO  MEDICA 


INAUGURALIS 

DE 

SCARLATINA. 


Auctore  Gulielmo  Thomson. 


IVIorbi  Cutanei  dicti  attentionem  medicorum 
nuper  multum  occuparunt,  plurimique  ingenium 
haud  parvum  atque  felicitatem  inter  eosdem  sa¬ 
nandos  ediderunt.  Horum  locum  primum  occu¬ 
pant  Willan  et  Bateman,  qui  laudes  sibi  me¬ 
ritas  pepererunt,  utpote  qui  in  lucem  et  ordinem 

,  o 

olim  dubia  et  confusa  reduxerunt.  Hoc  genus 
morborum,  non  solum  ob  frequentiam  eorum  sum- 

mam,  sed  quoque  ob  attentionem  maximam  me¬ 
dici  saepe  postulatam  et  etiam  nonnunquam  su¬ 
peratam,  est  insigne  :  et  quia  contagium  hujus 
febris,  cum  sit  virulentum,  quam  cujus  vis  alterius 
facilius  propagetur,  ideoque  magis  metuendum, 
et  quia  oportet  omnes  summos  medicinae  honores 
ambientes  aliquid  de  re  medica  in  medium  pro¬ 
ferre  et  lucide  illustrare,  de  Scarlatina  scribere 
naecum  statui,  non  spe  inductus  aliquam  rem  no¬ 
vam  edendi,  sed  ut  legibus  hujus  Almae  Acade¬ 
miae  obtemperem.  In  paginis  igitur  sequentibus, 
quae  audivi  vel  legi  de  morbo  supra  dicto  memo¬ 
rare  pergam. 

Antiqui  hunc  morbum  vix  cognovisse  viden¬ 
tur  ;  quoniam  in  scriptis  suis  fere  nihil  de  eo  tradi¬ 
derunt.  Ludovicus  Mercatus,  medicus  Phi¬ 
lipporum  Primi  et  Secundi,  primus  fuit,  qui  anno 
millesimo  sexcentesimo  et  decimo  quarto  Scar¬ 
latinam  ut  morbum  proprium  descripsit  :  quia 
per  multas  provincias  istius  regionis  tunc  grassa¬ 
batur,  et  inde  in  Melitam,  Siciliam,  aliasque  in¬ 
sulas  in  Mari  Mediterraneo  sitas,  transiit :  et  pos¬ 
tea  in  Neapolin,  ubi  modo  pestis  in  illa  urbe  sae¬ 
viebat.  Sub  hoc  tempore  in  partibus  Italiae  di- 

versis  erupit ;  et  postea  in  aliis  regionibus  Conti¬ 
nentis  Europae  deinceps  exorta  est. 

In  Britanniam  circiter  annum  1689  introduc- 
ta  est  :  et  tum  teterrime  per  aestatem  hujus  anni 
Londini  praevalebat,  ut  pro  specie  pestis  habere¬ 
tur.  Hic  morbus  tamen  idem  ac  Rubeola,  for¬ 
ma  tantum  eruptionis  diversa,  existimatus  est. 
Sed  inter  Medicos  Anglicos  qui  de  Scarlatina 
scripserunt,  Fothergill  illustris,  qui  eandem 
Londini  annis  1739  et  1748  grassantem  bene 
descripsit,  primum  locum  occupat :  sub  idem  tem¬ 
pus  Doctor  Cotton  quaedam  de  genere  Scarla¬ 
tinae  tunc  temporis  in  Sanctis  Albanis  grassantis 
edidit,  et  quamvis  indole  mitiore  praedita,  idem 
morbus  evidenter  fuit  epidemicus,  et  ex  eodem 
contagio  ac  ille  quem  Fothergill  memorat, 
originem  trahens :  hic  fortasse  Scarlatinam  An- 
ginosam  et  Cynanchen  ulcerosam  eundem  esse 
morbum,  nullo  indicio  praeterea  existente,  satis  de¬ 
monstrat.  Paucos  post  annos  a  Wall  et  Hux- 
ham  ut  prope  Worcester  et  Plymouth  grassata 
est ;  et  temporibus  exinde  a  plurimis  scriptoribus 
medicis,  sed  a  nullis  accuratius  quam  a  Wither- 
ing,  Sims,  et  Willan,  descripta  fuit.  Inter 

medicos  continen  tales  qui  de  hoc  morbo  disserue¬ 
runt,  Navier  et  Plenciz  eum  optime  illustra¬ 
runt.  Nunc  num  Scarlatina  morbus  sit  prorsus 
novus,  primum  inter  Hispanos  et  Italos  visus,  ut 
eorum  medicis  perhibetur,  vel  num  medicis  anti¬ 
quioribus,  sub  indole  mitiore  cognitus  (ut  ille  a 
Sydenhamo  descriptus,  cui  nomen  morbi,  illo 
testante,  vix  debet  tribui),  et  ab  illis  cum  aliis 
morbis  conjunctus,  non  probe  constat. 

^  *  *v ,  i  r+riT !/■  ‘  *-.%-#  r**  I  'r 
*  '  vf  tina-;  •- .. 

.  o  r  .  # 


DE  DEFINITIONE  ET  VARIETATIBUS. 


Inter  medicos  hodiernos  de  natura  et  origine 
istorum  morborum  non  convenit,  quibusdam  affir¬ 
mantibus  Scarlatinam  et  Cynanchen  morbos  esse 
diversos.  Haec  opinio  Culleno  placet,  cui  per¬ 
suaderetur  contagionem  esse  specificam  quae  erup¬ 
tionem  Scarlatinae,  absque  ullo  impetu,  ad  guttur 
infert.  Plerique  medici  hodierni  concedunt  plu¬ 

rimas  esse  varietates  Scarlatinae,  quae  verbis  se¬ 
quentibus  definitur. 

“  Pyrexia  contagiosa,  membrana  oris,  linguae. 


gutturis  et  tonsillarum  plus  minusve  rubra,  tumi- 

da  et  saepe  exulcerata,  et  die  tertio  vel  quarto  vul¬ 
tus  tumidus  et  floridus  :  simul  in  cute  passim 
rubor  floridus,  maculis  amplis,  tandem  coales¬ 
centibus,  post  tres  dies  in  squamulas  fufuraceas 
abiens  :  superveniente  dein  saepe  anasarca.” 

Quatuor  varietates  hujus  morbi  a  scriptoribus 
medicis  enumerantur.  Primo,  Cum  cutis  est  co¬ 
lore  rubro  florido,  comitantibus  febre  leni,  et  par¬ 
vo  vel  nullo  tonsillarum  affectu  ;  hic  vocatur  Scar¬ 
latina  Simplex. 

Quando  cum  affectu  systematis  supradicto, 
tonsillae,  lingua  et  fauces  tumidae,  rubrae  vel  ul¬ 
ceratae  sunt,  morbo  nomen  Scarlatinae  Anginosae 
a  medicis  imponitur. 

Si  eruptio  die  primo  vel  secundo  morbi  evanes¬ 
cit,  aut  maculae  nigrae  vel  lividae  tantum  restant, 
cum  magna  debilitate,  pulsu  frequentissimo  et  de¬ 
bili,  et  crustis  mucosis  in  faucibus  apparentibus, 
Scarlatina  Maligna  adesse  dicitur. 

Ultimo,  cum  os,  fauces  et  lingua  modo  sujua 
dicto  afficiuntur,  et  nulla  efflorescentia  cuti  adest, 

*  ■  *  •V*' ur  >  •,  •  {  K.A  m  ’>»-  -  V  V  t  1  V’V  1 

morbus  Cynanche  Maligna  nuncupatur. 

a-trsrrti  ,arfo  mmhxnnt  ,  -U 

Nunc  oporteat  me  quam  brevissime  explicare, 

cur  talis  morbus  complexus  ex  una  contagione 
specifica  admota  invaderet. 

Medicis  probe  innotescit,  contagionem  ortum 
praebentem  alicui  ex  his  morbis,  alios  saepe  in¬ 
duxisse  ;  aliquo  igitur  Scarlatina  simplice  affecto, 
saepe  fit  quod  vicinorum  qui  contagione  correpti 
sunt,  alii  Scarlatina  Anginosa,  alii  Scarlatina 
Maligna,  aliique  Cynanche  Maligna,  laborant; 
et  ab  auctoribus  recentibus  siquando  morbus  epi- 

fi  fi.  ^ 

demice  saevit,  omnes  varietates  supra  traditas  plus 
minusve  accedere,  fertur. 

Cum  igitur  effectus  adeo  manifesti  ex  una 

1J(J  oITTJA  IO 

causa  tantum  oriuntur,  haud  alienum  erit  quaere¬ 
re  cur  res  sic  se  habeant.  Constitutio  corporis, 
conditio  coeli  et  tempestatum,  harum  varietatum 
causae  sunt. 

» Hy  fi  «%J iil  3 UTJbT  R-ylBooiiTI  «lUilillIi 

•  ia  91$  «rOidoi  ikspilt  mh  mqhcn  virga?  filem 

His  praemissis,  ad  symptomata  morbi  descri¬ 
bendum  nunc  pergam ;  et  primo 

DE  SCARLATINAE  SIMPLICIS  SIGNIS. 

«  .  *  f 

Sydenhamus  clarissimus  hunc  morbum  op- 

j  o 

time  descripsisse  videtur.  Ac  alii  morbi  febriles 

horrore,  debilitate  artuum,  et  confusione  idearum, 

•  •  4  1*4  r  >  r 

adoritur.  His  malis  adsunt  strictura  praecor- 

j,  «*  r  ■  "1\/T 

diorum,  nausea,  vomitus,  sitis,  cum  cute  sicca  et 
calidissima ;  circuitus  sanguinis  celerior  fit ;  icti- 

bus  centum  vel  amplius  pulsus  in  minuto  horae. 
Fauces  nunc  inspectae  rubicundulae  apparent  et 
ulceratione  immunes.  Die  secundo  vel  tertio 


collum  et  facies  punctis  innumeris,  quae  in  spatio 
viginti  quatuor  horarum  per  totam  corporis  super¬ 
ficiem  observantur,  efflorescere  incipiunt.  Efflo¬ 
rescentia,  die  tertio  vel  quarto,  interstitiis  evanes¬ 
cere  plerumque  incipit.  Paulo  post  sudor  lenis  per 

*  t  . 

totum  corpus  erumpit,  et  symptomata  febrilia  ce- 
dunt.  Die  septimo  prorsus  abiit,  et  desquamatio 


cuticulae  furfuracea  fit,  quae  rubore  evanescente 

finitur.  Anasarca  haud  raro  supervenit.  Non- 

* 

nulli  aegri,  meipso  teste,  sine  aliqua  febre,  fere  si¬ 
ne  molestia,  evaserunt. 

onuzcj  aa  mu  a  mubnod 


DE  SCARLATINA  ANGINOSA. 

Multo  saepius  fit  quod  una  cum  signis  supra 
dictis,  quae  revera  sunt  vehementiora,  tonsilla", 

fauces,  et  lingua  simul  afficiuntur  et  ulcerantur. 

«  '  '  V  i  .  3  •  .  f*  4*  k 

Haec  forma  morbi  apud  medicos  nomen  Scarlati¬ 
nae  Anginosae  adepta  est. 

Symptomata  quae  praegrediuntur  Scarlatinam 
Anginosam,  horrores  sunt,  cum  ruboribus  alter¬ 
nantes,  languor  ingens,  debilitas  et  aegritudo,  do¬ 
lor  capitis,  et  materiae  biliosae  vomitus. 

Cum  primis  signis  febrilibus,  sensus  rigoris  et 
doloris  obtusi  musculis  cervicis  tempore  matutino 
adest ;  et  die  secundo  guttur  asperum  est  et  con¬ 
tractum,  vox  gravis,  et  deglutitio  dolorifica  *. 
Faucibus  nunc  inspectis,  lingua  et  membrana  mu¬ 
cosa  oris  ruberrimo  esse  colore,  atque  tonsillae  et 
uvula  inflammatione  gravi  correptae  invenientur. 
Inflammationi  f  circa  diem  quintum  vel  sextum 
morbi  superveniunt  crustae  mucosae,  coloris  albidi 
•vel  cinerei,  quae  ulcera  male  sana,  lata  et  humo¬ 
rem  foetidum  secernentia,  tegunt ;  spiritus  olet. 
Symptomata  Catarrhi  eodem  tempore  aliquando 
observantur,  nimirum  tussis,  gravitas  capitis,  ma¬ 
teries  acris  e  naribus  effusa,  partem  in  quam  in¬ 
cedit  excorians.  Interdum  glandulae  parotides, 


*  Bateman.  f  Armstrong. 

submaxillares,  vel  glandulae  tument,  et  tarde  in 
suppurationem  abeuntes  molestiam  efficiunt. 

Morbo  ineunte,  cum  aeger  rigoribus  et  debilita¬ 
te  laborat,  pulsus  acceleratus  et  oppressus  est,  et 
paulatim  plenior  et  validior  fit,  dum  stadium  ex¬ 
citationis  explicatur.  Symptomata  febrilia  ves¬ 
perem  versus  ingravescunt,  delirio  saepe  acceden¬ 
te,  respiratione  accelerata  et  laboriosa  facta,  et  ca¬ 
lore  cutis  ad  gradum  centesimum  et  octavum,  vel 
etiam  duodecimum  Fahrexiieitiaxi  ascen¬ 
dente.  Tumor  et  inflammatio  gutturis,  efflores¬ 
centia  cutis  abeunte  die  quinto  vel  sexto  febris, 
absque  ulla  proclivitate  ad  ulcerationem  facta, 
saepe  evanescunt  Hoc  tamen  minime  perpe¬ 
tuum  est ;  ulceratio  cum  summa  debilitate  saepe 
accedit,  atque  anasarca  faciei  et  extremitatum  non- 
nunquam  supervenit. 

* 

DE  SCARLATINAE  MALIGNiE  INDICIIS. 

Nomen  hujus  speciei  morbi  aliquid  in  natura 
ejus  vitii  infestum  indicare  videtur,  et  procul 


*  Bateman. 

dubio  haec  forma  est  morbi  teterrima.  Haec  est  va- 

3  fvi  v  ...  v  /,  *  J5TX1.  4  yx"  <  JJJ*# 

rietas  quae  infantes  saepissime  invadit,  et  frequenter 
fit  lethalis.  Accessio  ejus  pariter  ac  plerorumque 
Exanthematum  saepe  est  subita,  aegro  correpto, 
ac  in  Scarlatina  Anginosa,  horroribus,  nausea,  et 
vomitu,  summo  languore  et  debilitate,  dolore  ca¬ 
pitis,  dorsi  et  lumborum,  tumore  et  inflammatione 
tonsillarum ;  efflorescentia  cutis  die  secundo  vel 
tertio  visa  est,  et  die  sequente  plerumque  ex  toto 
evanescit,  vel  maculas  subrubrae  vel  purpureae, 
Doctore  Alison  testante,  tantum  relinquuntur. 
Cum  sequuntur  summa  debilitas,  oppressio  prae¬ 
cordiorum,  pulsus  parvus,  exilis  et  celerrimus,  cu¬ 
tis  est  calore  minus  fixo  et  vehemente,  oculi  sunt 
subrubri,  genae  sunt  colore  opaco-rubro,  pellicula 
nigra  in  lingua,  sordesque  atrae  in  dentibus  con¬ 
spicientur.  Inflammatio  gutturis  colore  fit  pur¬ 
pureo,  crustae  nigrae  mucosae  ulcera  gangraenosa 
fere  eaidem  ac  in  anginosa  tegentes,  videbuntur. 
Materia  acris  ex  ulceribus  effunditur,  quae  fauces 
partesque  vicinas  irritat,  spiritus  valde  foetidus 
est,  fauces  pituita  viscida  quae  respirationem  im¬ 
pedit,  et  sonitum  crepitantem  aeque  ac  degluti¬ 
tionem  difficilem  et  dolentem  inducit,  obturan- 

tur.  Urina  parca  et  pallida  vel  ruberrima  reddi¬ 
tur.  Functiones  sensorii  mature  turbantur,  aegro, 
die  secundo  vel  tertio  morbi,  plerumque  delirante ; 
et  delirium  in  coma  aut  convulsiones,  quae  hebdo¬ 
made  secunda  vel  tertia  fiunt  letbales,  paulatim 
transit.  Alios  diarrhoea  gravis,  quae  haud  raro 
fit  lethalis,  adoritur.  In  aliis  autem  petechias 
sunt  lividae,  sanguinis  profluvium  ex  ore,  gutture, 
intestinis,  aliisve  partibus,  cui  aeger  cito  succum¬ 
bit  ;  et  tantum  abest  quin  alteri  qui  periculis  ma¬ 
gis  instantibus  supersunt,  tempore  quo  cutis  co¬ 
lorem  suum  naturalem  recuperat,  ad  sanitatem  ut 
solitum  est  restituantur,  ut  anasarca  vel  atro¬ 
phia  corripiuntur,  et  in  decursu  paucarum  hebdo¬ 
madum  pereunt ;  dum  nonnulli  qui  haud  vehe¬ 
mentissime  affecti  fuerunt,  ulceratione  gutturis, 
suppurationibus  longis  glandularum,  tussi,  dys¬ 
pnoea,  vel  febre  hectica,  diu  laborant. 

Lttf  !Y£Kr,*!n7  ','?/■  /V  fU  ‘fe'  ntsbjRS  Qxdl 

DE  CYNANCHE  MALIGNA. 

~fTtc  £ f  4buP  .•obf#>?,rv  llt/fTlrOf 

Hic  morbus  eodem  modo  ac  Scarlatina  Ma¬ 
ligna,  nimirum,  febre  et  rubore  et  inflammatione 

faucium  vel  membranae  mucosae  oris,  incipit. 
Die  primo  vel  secundo  morbi  symptomata  typhi 
prodeunt,  guttur  cito  ulceratione  corripitur,  cutis 
tamen  efflorescentiam  nunquam  induit,  quamvis 
maculae  lividae  diversis  locis  observentur.  Alias 
cutis  prorsus  immunis  est  eruptione.  Haec  Scar¬ 
latinae  varietas  est  periculosissima. 

in:  u  d i  irmyt airmq  orJuoum 
muo  t  c  tffKit.hj-i.e.  nic-v  i^v  eofuaiiatfire? 

DE  DIAGNOSI. 

ai  f%i*up  iu  .  :uupn<(  oitaoi 

Rubeola,  primo  intuitu,  morbum  de  quo 
agitur  magnopere  refert,  sed  quia  ratio  medendi 
longe  est  diversa,  haud  alienum  sit  signa  dia¬ 
gnostica  inter  hos  morbos  ostendere.  Accessioni 
febrili  quae  morbillorum  eruptionem  praegreditur, 
signa  catarrhalia  adsunt,  nimirum  gravitas,  rubor 
et  suffusio  oculorum,  effusio  seri  e  naribus,  quae 

sternutationem  saepe  ciet.  Tussis  sicca  et  rauca 

* 

quoque  adest,  cum  dyspnoea  plus  minusve  vehe- 
mente,  aliisque  signis  catarrho  propriis.  Inflam¬ 
matio  faucium,  linguae  et  oris,  quam  utpote  par¬ 
tem  Scarlatinae  constituentem  memoravimus,  la¬ 
borantes  Morbillis  haud  infestat. 

In  Scarlatina  eruptio  die  secundo  vel  tertio 
prodit,  et  colore  est  floridissimo,  qui  in  superfi¬ 
ciem  plerumque  diffunditur. 

In  Hubeola  eruptio  die  quarto,  et  aliquando 
tam  sero  ac  sexto,  febris  plerumque  apparet.  Est 
colore  opaco-rubro,  et  punctis  fere  circularibus  se 
exhibet,  dum  haec  augentur  in  numero ;  coeunt, 
maculas  parvas  figura  irregulari  constituentes,  sed 
semicirculos  vel  crescentes  potius  referentes  *,  cum 
insterstitiis  cutis  sanas  interpositis.  Calor  cutis 
multo  vehementior  est  in  Scarlatina  quam  in 
Xtubeola. 

Sequelas  solitae  Scarlatinae  sunt  anasarca,  tu¬ 
mores  glandularum,  et  in  nonnullis  exemplis 
hydroceplialus.  Sequelae  autem  Eubeolae  sunt 
inflammatio  pulmonum,  ophthalmia  et  saepe 
phthisis  pulmonalis,  eruptiones  chronicae  cutis  vel 
marasmus,  et,  eruptione  Eubeolae  abeunte,  diar¬ 
rhoea  saepe  supervenit.  Omnibus  his  signis  per¬ 
pensis,  haud  erit  difficile  Scarlatinam  e  liubeola 
dignoscere. 

Cynanche  Maligna  pro  varietate  Scarlatinae  a 

. . . . . . 

✓ 

*  Wjllan. 

scriptoribus  peritissimis  hujus  aevi  tantum  habita 
est,  utraque  enim,  dicunt,  eodem  tempore  est  epi- 
demica,  et  exempla  haud  raro  sunt  hujus  morbi, 
sub  omnibus  ejus  formis,  ex  eadem  contagione  in 

4 9  *  -*  £  ?  t 

eadem  familia  grassantis.  Haud  alienum  erit 

f  A  g 

hic  monstrare  quomodo  Cynanche  Maligna  e  Cy¬ 
nanche  Tonsillari  dignoscenda  est.  In  illa,  signa 
typhoidea,  morbo  ineunte,  prodeunt.  Ulceratio¬ 
nes  in  tonsillis  sunt  colore  nigro,  et  membranam 
mucosam  oris  praecipue  occupant,  atque  gangrae¬ 
nam  versus  tendunt.  Spiritus  quoque  valde  foe¬ 
tidus  est,  et  multum  debilitatis  adest. 

In  Cynanche  Tonsillari  inflammatio  est  phleg- 
monodaea,  tonsillas  praecipue  occupans,  quae  tumi¬ 
dae  sunt,  et  inflammatione  correptae.  Febris  sym- 
pathetica  est  Synocha,  et  inflammatio  tonsilla¬ 
rum,  vel  resolutione  aut  suppuratione  finita. 

Signis  diversis  formis  hujus  morbi  propriis  et 
symptomatis  diagnosticis  recensitis,  nunc  pergam 
loqui 

pllSci  d  9  r/.  i'~' <  ‘%i>  •  )  i  •  •  r  i  fki*:  .  •  ■  >•*•  ‘  t  1 

DE  PROGNOSI. 

Sub  hac  breviter  exponam  quibus  signis  salus . 

vel  periculum  mortis  expectetur.  Cum  eruptio 
florida  est,  intumescentia  gutturis  et  glandula¬ 
rum  modica,  calor  insignis,  cum  pulsu  pleno  et  re¬ 
gulari  ;  cum  eruptio  dies  quatuor  vel  sex  perstiterit, 
et  tunc  paulatim  abit,  affectu  gutturis  et  signis 
febrilibus  simul  mitioribus  factis,  prognosis  faus¬ 
ta  erit ;  quia  valetudo,  his  praesentibus,  multo  sae¬ 
pius  redit.  Prognosis  potius  erit  infausta  cum 
efflorescentia  cutis  et  febris  levata  fuerant,  et  ta¬ 
men  intumescentia  tonsillarum  perstat  ;  rebus 
enim  sic  existentibus,  periculum  est  ne  signa  fe¬ 
brilia  redeant,  quae  in  mortem  etiam  desinunt. 

Periculum  semper  adest  finis  infausti,  cum  ef¬ 
florescentia  die  primo  vel  secundo  evanescit,  vel 
colore  fit  purpureo,  cum  inflammatione  erythe- 
matica  faucium  et  spiritu  valde  foetido ;  cum  vires 
valde  deficiunt,  calor  cutis  haud  magnus,  et  sen¬ 
sorium  multum  turbatur.  Cum  his  accedunt 
coma,  subsidtus  tendinum  et  convulsiones,  mors 

cito  superveniet.  Illi  quoque  in  periculo  versan¬ 
tur  quibus  sunt  petechiae  fuscae  vel  lividae,  cum 
sanguinis  profluvio  ex  ore,  naribus,  et  intestinis 
vel  aliis  partibus,  cum  sudore  frigido  et  glutinoso 
in  cutem,  cum  urina  parca,  pallida,  vel  rubra. 
Sed  cum  nulla  istorum  symptomatum  infestorum 
adsunt,  de  convalescentia  non  locus  est  dubi- 

*  •  •  y  * 

tandi. 


])E  RATIONE  MEDENDI. 

Curatio  hujus  morbi  intra  hos  paucos  annos 
satis  stabilita  est,  post  effectus  purgantium  a  Doc- 
Hamilton  hujus  urbis  plene  demonstratos,  im¬ 
primis  cum  vires  temperiei  diminutae  in  morbis 
febrilibus  a  defuncto  Doctore  Currie  fuerunt 
prolatae. 

Haud  est  in  animo  mihi  curationem  quae  con¬ 
veniat  singulis  exemplis  hujus  morbi  tradere  ;  sae¬ 
pe  enim  fit,  quod  Scarlatina  Simplex  in  Angino- 
sam,  et  haec  iterum  plus  minusve  in  Malignam 
transit;  satis,  me  judice,  igitur  erit  remedia  prae- 

cipua  morare,  leges  eorum,  quandoque  atque 

c  *  r  r  fi  .t  f r'  t 

quousque  usurpanda  sunt  exponere.  , 

Calor  et  frigus  pariter  nocent;  conclave  acces- 
sum  liberum  aeris  habere,  temperieque  esse  ju¬ 
cunda  oportet.  Haec  ad  gradum  sexagesimum 
Fahrenheitii  idonea  erit.  Attentio  summa 

*  »  r  .  i 

ad  munditiem  tribuenda  est.  Lintea  aegri  saepe 
mutari,  urina  et  dejectiones  statim  tolli  debent, 
et  conclave  aceto  aromatico  vel  acido  muriatico 
spargatur ;  quibus  modis  saepe  penes  nos  erit  ne 
morbus  per  contagionem  propagetur  cavere. 

In  Scarlatina  Simplice,  saepe  tantum  opus  est 
situ  recumbente  corporis,  laxantibus  lenibus,  aegro 
quoque  frigidulo  servato  ;  vel  si  quando  calor  cu¬ 
tis  modum  naturalem  superat,  haec  aceto  et  aqua 

V  •  <  ?  .  *  |  -  J  ,  .  - 

saepe  lavetur. 

•  ■  r 

Persaepe  tamen  desiderantur  alia ;  nimirum 
sanguinis  missio,  medicamina  quae  vomitum,  al¬ 
vum  et  sudorem  movent,  exulcerantia,  rubefacien- 

*  _ 

tia,  gargarizantia,  roborantia,  stimulantia.  De 

«?  j-  •  •  't  *  *  *  f  r  r  ''kt  k-  _ 

singulis  nunc  disputandum. 

De  Sanguinis  Missione. — In  morbo  de  quo 
agitur,  Venaesectio  a  quibusdam  viris  haud  me- 

diocribus  laedere  existimata  est,  utpote  summam 
prostrationem  virium  inferens ;  sed,  nunc  constat, 
cum  signa  febrilia  sunt  gravia,  pulsus  plenus  et 

i 

validus,  eruptio  colore  florido,  cum  dolore  capitis, 
et  rubore  vultus,  sanguinis  missionem  prorsus  es¬ 
se  necessariam.  Si  haec  tempestiva  sit  et  judicio 
peracta,  inflammationi  organi  affecti  occurret,  et 
sic,  magna  ex  parte,  periculo  mortis  e  delirio  et 
comate  obstabit.  Cum  indicia  quoque  inflamma¬ 
tionis  thoracis  vel  abdominis  adsunt,  sanguinem 
haud  revera  eadem  quantitate,  ac  cum  hi  affectus 
idiopathici  sunt,  sed  pro  auxilio,  mittere  liceat ; 
post  symptomata  urgentia  summota,  remediis  mi¬ 
tioribus,  ut  vesicatoriis  et  purgantibus,  potius  fide¬ 
re  oportet,  quae  quamvis  remedio  primario  auxi- 
lientur,  iisdem  solis  minime  est  fidendum. 

Copia  sanguinis  mittenda,  constitutione  et  ae¬ 
tate  £Egri,  et  quoque  stadio  morbi,  nitetur.  Cum 
accessio  inflammatoria  in  organum  recens  est,  tur¬ 
batio  constitutioni  illata  e  functione  vitiata  prae¬ 
cipue  oritur,  et  remediis  antiphlogisticis  facile  ce¬ 
dit,  statu  debilitatis  simplicis  relicto,  quo  cor¬ 
pus  viribus  constitutionis  cito  liberatur.  Sed 
cum  symptomata  inflammatoria  haud  interrupta 

per  aliquod  dies  perrexerunt,  structura  partis  af¬ 
fectae  vitiari  incipit.  V ensesectio  nimia,  rebus 
sic  existentibus,  vires  aegri,  sine  morbo  sublato, 
ut  Dr  Armstrong  demonstravit,  insigniter  im¬ 
minueret.  Sanguinem  ex  orificio  amplo  et  co¬ 
piose  semel  detractum,  morbum  multo  plus  levare 
et  constitutionem  multo  minus  laedere,  quam  tar¬ 
de  et  parcius  atque  saepe  missum,  plerumque  ta¬ 
men  satis  convenit. 

De  Vomitum  moventibus. — Vomitus  morbo 
ineunte,  idque  causis  diversis,  magnopere  prodest. 
E  ventriculo  res  irritantes  quae  febrem  intendant 
tollit,  circuitum  sanguinis  aequalem  efficit,  om- 
nesque  secretiones  auget,  spasmum  solvit,  diapho- 
resin  promovet,  et  sic  morbum  ineuntem  subinde 
arcet,  vel  vehementiam  ejus  saepe  minuit.  Tar- 
tras  antimonii  cum  ipecacuanha  huic  consilio  op¬ 
time  respondet.  Tartras  antimonii  in  parvis  do- 
sibus  exhibitus,  utpote  qui  exhalationem  e  cute 
promovet,  effectum  sedativum,  actionem  inor¬ 
dinatam  generis  arteriosi  reprimendo,  exercet. 

.  ■  ,  \ 

De  Alvi  Purgatione. — Purgantia  a  Doctore 

W ithering  in  hoc  morbo  laedere  existimantur, 
utpote,  quae  venenum  in  fauces  receptum  per  ca- 

i 

nalem  intestinorum  diffundunt ;  alvus  naturaliter 
soluta  hunc  effectum  quoque  habere  fertur.  Si¬ 
quando  tamen  materies  acris  ex  faucibus  in  ven¬ 
triculum,  et  inde  in  rectum  transit,  hanc  tollendo 
cathartica  nonnunquam  prosunt,  quippe  quae  ne 
evacuatio  e  systemate  fieret  prohibent.  Sed  Doc- 
tor  Hamilton  aliique  nuper  purgantia  lenia 
semper  esse  utilia  satis  probarunt. 

.  '■>  /•  *!  .  -  -J  */  .  ,  .  't  \  I 

De  Sudorem  moventibus. — Diaphoretica,  ut 
praeparationes  antimonii,  et  quoque  diaphoretica 
salina,  ut  carbonas  ammoniae,  ad  conditionem  sic¬ 
cam  et  aridam  cutis  tollendam  a  plurimis  qui  de 
Scarlatina  scripserunt,  multum  laudata  sunt.  Sed 
diaphoreticum  longe  optimum  et  illud  unde  com¬ 
modum  certissimum  expectare  licet,  affusio  est  fri¬ 
gida  ;  saepe  enim  fit  quod  post  hanc  usurpatam  pul¬ 
sus  minus  frequens  evadit,  sitis  levata  est,  lingua 
humida,  cutis  mollis  et  frigidula  fient,  perspiratio 
generalis  erumpit,  et  his  signis  faustis  somnus  re¬ 
ficiens  accessit.  Temperies  corporis  postea  auges¬ 
cet  cum  languore,  siti,  aliisque  symptomatis  fe- 

brilibus,  sed  eodem  remedio  repetito,  celeriter  ce¬ 
dent. 

Regulae  a  Doctore  Currie  propositae  de  affu¬ 
sione  frigida  admovenda,  satis  sunt  simplices. 
Cum  calor  cutis  multum  superat  modum  sanitati 
convenientem,  illaque  simul  sicca,  vel  saltem  su¬ 
dore  non  obruta,  et  cum  signa  non  adsunt  inflam- 

\ 

mationis  cerebri,  thoracis,  vel  abdominis,  sine 
metu,  quoties  calor  morbidus  vel  signa  febrilia 
urgent,  repetatur.  Cum  sensus  subinde  adest 
frigiditatis  cum  superficie  calida,  affusio  frigida 
infra  gradum  sexagesimum  Fahrenheitianum  non 
debet  usurpari. 

Quamvis  hoc  remedium  in  morbo  de  quo  ser¬ 
mo  est,  tam  saepe  utile  sit,  tamen  haud  raro  ac¬ 
cidit  ut  effectus  ejus  pro  tempore  tantum  per¬ 
stant,  eidemque  igitur  soli  non  plene  fidendum 
est.  In  fere  omnibus  morbis,  et  prae  aliis  Scar- 

i 

latina  et  multis  aliis  affectibus  febrilibus,  mul¬ 
tum  commodum  ex  illis  remediis  conjunctis  saepe 
oritur,  quia  affusio  frigida  diaphoresin  saepe  in- 
fert,  calorem  que  morbidum,  et  frequentiam  pul¬ 
sus,  sitim,  aliaque  signa  febrilia  minuit.  V enae- 
sectio  quoque  ad  haec  symptomata  tollenda  mag- 

nopere  inservit ;  cum  igitur  febris  ardet  et  aege r 
plethoricus  cum  pulsu  pleno,  et  valido,  sanguinis 
missio  modica  affusioni  frigidae  magno  erit  auxi¬ 
lio,  et  si  his  purgantia  adjicimus,  sine  quibus  nihil 
multum  potest  adjuvare,  spes  omnia  symptomata 
urgentia  cito  superandi  raro  frustratur. 

*  /  • 

De  Exulcerantibus. — In  Scarlatina  Angino- 
sa,  vel  signis  inflammationis  cujusvis  organi,  em¬ 
plastrum  vesicatorium  ad  partem  affectam  appli¬ 
care  saepe  prodest.  Commodi  hinc  derivati  testis 
sum  ;  sed  periculum  accidere  posse  cum  signa  pu¬ 
tredinis  adsunt,  inter  plerosque  convenit.  In  Scar¬ 
latina  igitur  maligna,  et  cynanche  maligna,  vesica- 
toria  non  sunt  praecipienda,  quia  pars  gangraena 
nonnunquam  lethali  evasura  corripi  potest.  Sed 
linimentum  stimulans,  vel  cataplasma  e  sinapi 
confectum,  usurpari  potest. 

**4  i  cj  v  '  H»v  ^  5  \  I  J  LX  f «ps  J  »  ii  X  .  1  .i/  *  *  d 

De  Gargarizantibus. — Quod  ad  Gargarismos 

pertinent,  per  totum  decursum  morbi,  hi  utpote 

*  ■  .  . 

detergentes  in  fauces  ope  syringis  saepe  immissi 
prosunt. 

Hi  tollendo  res  irritantes,  ne  inflammatio  et 

ulceratio  faucium  ingravescant,  prohibent.  Par¬ 
tes  quoque  stimulant,  separationem  crustarum 
mucosarum  sic  expediunt,  et  a  proclivitate  par¬ 
tium  ad  gangraenam  cavent. 

Ad  primum  effectum  inducendum,  infusum 
rosae  gallicae  vel  acetum  dilutum,  et  ad  secundum 
infusum  capsici  annui  vel  decoctum  cinchonae 
cum  acido  muriatico,  bene  conveniunt.  Inhalatio 
gasis  oxygenii,  et  usus  acidi  oxymuriatici,  a  qui¬ 
busdam  auctoribus  laudata  sunt. 

v  -  . 

j De  Roborantibus  et  Stimulantibus. — Haec  in 
Scarlatina  Maligna  praecipue  sunt  utilia,  cum 
summa  adsunt  debilitas  aliaque  symptomata  jam 
tradita,  quae  statum  morbosum  generis  nervosi  in¬ 
dicant.  Utilissima  sunt  vinum  et  opium  pro  re 
nata,  et  acidum  sulphuricum  vel  muriaticum, 
quod  medici  vetustiores  proclivitati  putridae  hu¬ 
morum  obstare  existimarunt.  Conditione  ven¬ 
triculi  sinente,  cinchona  quoque  exhibeatur.  Cam- 
phora  vel  subcarbonas  ammoniae  cum  vino  mistus 
saepe  usurpatur. 

Quando  simul  cum  signis  debilitatis  haemor¬ 
rhagiae  e  partibus  diversis  fiunt,  Astringentia 


DE  SCARLATINA. 


24 

intus  et  extrinsecus,  una  cum  aliis  remediis,  sedulo 
sunt  usurpanda. 

■  ?  ;  |/  i  /;  j  ?T  «’| 

Anasarca  interdum  Scarlatinae  superveniens, 
his  medicamentis  quae  solvunt  alvum,  et  exinani¬ 
tiones  per  vesicam  et  cutem  promovent,  tollenda 
est. 

